COALMINES
కోల్‌ ఇండియా సిఎండి పోస్టుకు భలే డిమాండ్‌!
న్యూఢిల్లీ,మే 27: కోల్‌ ఇండియా ఛైర్మన్‌ మేనేజింగ్‌ డైరెక్టర్‌ పోస్టురేసులో నలుగురు అధికారులు ఉన్నా రు. ప్రస్తుత సిఎండి సుతీర్ధ భట్టాచార్య ఈ ఏడాది ఆగస్టులో పదవీవిరమణ చేస్తుండటంతో ఆ పోస్టును భర్తీచేయాల్సిఉంది. పశ్చిప్రాంత కోల్‌ఫీల్డ్స్‌ సిఎండి ఆర్‌ఆర్‌ మిశ్రా, వమానంది కోల్‌ఫీల్డ్స్‌ సిఎండి ఎకె ఝా, మద్యమండల బొగ్గుక్షేత్రాల సిఎండి గోపాల్‌ షింగ్‌, సెంట్రల్‌ మైన్‌ ప్లానింగ్‌ డిజైన్‌ ఇన్‌స్టిట్యూట్‌ ఛైర్మన్‌ శేఖర్‌ సారన్‌లపేర్లు ప్రముఖంగా వినవస్తున్నాయి. ప్రభుత్వరంగ సంస్థల ఎంపిక బోర్డు గత మార్చి తొమ్మిదవ తేదీ దరఖాస్తులను కోరింది. ఈనెల 18వ తేదీతో తుదిగడువు కూడా ముగిసింది. మాతృసంస్థతోపాటు, అనుబంధకంపెనీల ఉన్నతాధికారులు కూడా రేసులోఉన్నారు. పదవీకాం రెండేళ్లు మిగిలి ఉన్నవారు, బయటి వ్యక్తులకు మూడేళ్లుగాను నిర్ణ యించారు.
ఈ రెండు కేటగిరీల్లో కనీస వయసు 45ఏళ్లుగా ఉంటుంది. ఐదేళ్లకాలానికి ఈ నియామకం జరుగుతుంది. తదుపరి ఉత్తర్వులు వచ్చేంతవరకూ కొనసాగుతుంది. అంత ర్గతంగా చూస్తే అందరూ కూడా నాన్‌ ఐఎఎస్‌ అధికారులు. మిశ్రామినహాయిస్తే అందరూ సాంకేతికరంగం నుంచి మానవ వనరుల విభాగంలోఉన్నవారు. పార్థ ఎస్‌ భట్టా చార్య ఆర్థికరంగం నుంచి వచ్చినవారు. సాంకేతికపరంగా అర్హతలున్నవారికి ప్రాధాన్యత ఉన్నప్పటికీ ప్రభుత్వం ఐఎఎస్‌ కేడర్లకు ఎక్కువ ఆసక్తిచూపిస్తోంది. 1985 ఐఎఎస్‌బాచ్‌ అధికారి అయిన సుతీర్ధ భట్టాచార్య తెలంగాణ కేటర్‌కు చెందినవారు. 2015లో చేరకముందు అదనపు కార్యదర్శి ఎకెదూబే విధులు నిర్వ హించారు. అంతకుముందున్న ఎస్‌ నర్సింగరావు కూడా 1986 బ్యాచ్‌ ఐఎఎస్‌ అధికార ఆంధ్రప్రదేశ్‌ కేడర్‌కు చెందినవారు.
అంతర్గత వ్యక్తిగా కోల్‌ ఇండియా టెక్నికల్‌ డైరెక్టర్‌ ఎన్‌.కుమార్‌, ఐఎఎస్‌కేడర్‌ నుంచి వచ్చిన భట్టాచార్యల మధ్య గతంలో సిఎండి ఎంపిక సందర్భంగా గట్టిపోటీ నడిచింది. కోల్‌ ఇండియాపరంగా అతిపెద్ద బొగ్గు ఉత్పత్తి సంస్థగా నిలిచింది. పదివేల కోట్ల ఐపిఒకుసైతం సన్నా హాలు చేస్తున్న కోల్‌ ఇండియాపరంగా దేశంలోని విద్యుత్‌ ఉత్పత్తి సంస్థలకు కీలక బొగ్గుసరఫరా సంస్థగా కూడా నిలిచింది. దేశ విదేశాలపరంగా పేరుప్రఖ్యాతులున్న సంస్థకు సిఎండిపోస్టుకు అభ్యర్థిని ఎంపిక చేయడం ప్రభుత్వసంస్థల నియామకాల బోర్డుకు సవాలుతో కూడుకున్నదేనని చెప్పవచ్చు.